stanford-oval/wikipedia huggingface dataset:
พระครูวิเวกพุทธกิจ (เสาร์ กนฺตสีโล)
ศิษย์องค์สำคัญ

หลวงปู่มั่น ภูริทตฺโต
พระญาณวิศิษฏ์สมิทธิวีราจารย์ (สิงห์ ขนฺตยาคโม)
พระราชนิโรธรังสี (เทสก์ เทสรังสี)
พระครูญาณโสภิต พระอาจารย์มี ญาณมุนี วัดป่าสูงเนิน จังหวัดนครราชสีมา
พระอาจารย์สีเทา บ้านแวง จังหวัดยโสธร
พระอาจารย์พรม บ้านโคกก่อง จังหวัดยโสธร
พระอาจารย์บุญมาก ฐิตปญฺโญ วัดอำมาตย์ แขวงจำปาศักดิ์ ประเทศลาว
พระอาจารย์ดี ฉนฺโน
พระอาจารย์กินรี จนฺทิโย วัดป่ากันตสีลาวาส จังหวัดนครพนม
พระอาจารย์ทองรัตน์ กนฺตสีโล วัดป่าบ้านคุม จังหวัดอุบลราชธานี
พระครูภาวนานุศาสตร์ พระอาจารย์อสาย จารุวณฺโณ วัดป่าหนองยาว จังหวัดอุบลราชธานี
พระอาจารย์พรม กุดน้ำเขียว อำเภอสุวรรณภูมิ จังหวัดร้อยเอ็ด
พระอาจารย์ทา วัดถ้ำซับมืด อำเภอปากช่อง จังหวัดนครราชสีมา
พระอาจารย์กงแก้ว ขนฺติโก วัดป่ากลางสนาม จังหวัดมุกดาหาร
พระอาจารย์ปุ่น ฉนฺทโก วัดป่าฉันทาราม บ้านคำแดง จังหวัดยโสธร
พระอาจารย์กิ ธมมุตตโม วัดป่าสนามชัย จังหวัดอุบลราชธานี
พระอาจารย์พร สจฺจวโร วัดบ้านแก่งยาง อำเภอบุณฑริก จังหวัดอุบลราชธานี
พระครูปัญญาวิสุทธิ์ พระอาจารย์บัวพา ปญฺญาภาโส วัดป่าพระสถิตย์ จังหวัดหนองคาย
พระเทพสังวรญาณ (พวง สุขินฺทฺริโย) วัดศรีธรรมาราม จังหวัดยโสธร
พระอาจารย์กองแก้ว ธนปญฺโญ วัดป่าเทพบุรมย์ บ้านแก่งยาง อำเภอพิบูลมังสาหาร จังหวัดอุบลราชธานี
พระอาจารย์อวน ปคฺคุโณ วัดจันทิยาวาส บ้านนามะเขือ อำเภอปลาปาก จังหวัดนครพนม
แหล่งข้อมูลอื่น

พระครูวิเวกพุทธกิจ (เสาร์ กนฺตสีโล) : ธรรมแท้ไม่แพ้อธรรม
Andaman Amulet: ประวัติหลวงปู่เสาร์ กันตสีโล วัดเลียบ เก็บถาวร 2012-02-05 ที่ เวย์แบ็กแมชชีน
วัดดอนธาตุ หลวงปู่เสาร์ กันตสีโล (เมืองไทยดอตคอม) เก็บถาวร 2011-03-20 ที่ เวย์แบ็กแมชชีน
หลวงปู่เสาร์ กนฺตสีโล และคณะพระภิกษุสามเณร ณ วัดป่าข่าโคม จ.อุบลราชธานี
หม่อมหลวงมณีรัตน์ บุนนาค

| ท่านผู้หญิง มณีรัตน์ บุนนาค ป> ภ., ท.จ.ว., ภ.ป.ร.3 |
| --- | --- |
เกิด: 23 มิถุนายน พ.ศ. 2465
เสียชีวิต: 23 เมษายน พ.ศ. 2543 (77 ปี)
สัญชาติ: ไทย
คู่สมรส: สุรเทิน บุนนาค
บุตร: กรีเมศร์ บุนนาค   สุรธัช บุนนาค
บิดามารดา: เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) ท้าววนิดาพิจาริณี (บาง สนิทวงศ์ ณ อยุธยา)
ท่านผู้หญิงมณีรัตน์ บุนนาค (นามเดิม หม่อมหลวงมณีรัตน์ สนิทวงศ์; 23 มิถุนายน พ.ศ. 2465 - 23 เมษายน พ.ศ. 2543) เป็นธิดาของเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท้าววนิดาพิจาริณี (บาง สนิทวงศ์ ณ อยุธยา) มีพี่ร่วมบิดามารดาคือ หม่อมหลวงบัว กิติยากร และพลโท นายแพทย์หม่อมหลวงจินดา สนิทวงศ์ มีศักดิ์เป็นพระมาตุจฉาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีผลงานที่สร้างชื่อเสียงมากมาย เช่น ผู้ประพันธ์คำร้องภาษาไทยในเพลงพระราชนิพนธ์ ความฝันอันสูงสุด เพลินภูพิงค์ เกิดเป็นไทย ตายเพื่อไทย แผ่นดินของเรา เตือนใจ ไร้เดือน เกาะในฝัน มาร์ชราชนาวิกโยธิน
ท่านผู้หญิงมณีรัตน์ สมรสกับสุรเทิน บุนนาค บุตรอำมาตย์ตรี พระพิศาลสุริยศักดิ์ (เทิน บุนนาค) กับผัน พิศาลสุริยศักดิ์ (สกุลเดิม สินธุสาร) มีบุตรชาย 2 คน คือ พลเอก กรีเมศร์ บุนนาค (นามเดิม ศูลี) และพันเอก สุรธัช บุนนาค
ท่านผู้หญิงมณีรัตน์ได้รับพระราชทานเครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษ จึงใช้คำนำหน้าท่านผู้หญิง
การศึกษา

โรงเรียนเซนต์โยเซฟคอนแวนต์
โรงเรียนสายปัญญา ในพระบรมราชินูปถัมภ์
โรงเรียนเตรียมอุดมศึกษา
คณะอักษรศาสตร์ จุฬาลงกรณ์มหาวิทยาลัย
การทำงาน

หม่อมหลวงมณีรัตน์ บุนนาค รับราชการเป็นนางสนองพระโอษฐ์ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตั้งแต่ปี พ.ศ. 2493 ซึ่งเป็นปีราชาภิเษกสมรส จนถึงแก่อนิจกรรม เมื่อวันที่ 23 เมษายน พ.ศ. 2543 สิริอายุ 77 ปี การนี้ ทรงพระกรุณาโปรดเกล้าฯ พระราชทานโกศมณฑป ฉัตรเครื่องสูงทองแผ่ลวด และรับศพไว้ในพระบรมราชานุเคราะห์โดยตลอด ตั้งศพสวดพระอภิธรรม ณ ศาลาบัณณรศภาค วัดเบญจมบพิตรดุสิตวนารามราชวรวิหาร
นอกจากคำร้องเพลงพระราชนิพนธ์แล้ว ยังเป็นผู้รับสนองพระราชเสาวนีย์ในการแต่งเพลงเพื่อพระราชทานแก่ผู้ปฏิบัติหน้าที่เพื่อชาติ โดยใช้ทำนองเพลงเดิมที่เป็นที่รู้จักอยู่แล้ว เช่น
วอลซ์ทหารมหาดเล็ก ใช้ทำนองเพลง A Bicycle build for two
ชมประดู่ ใช้ทำนองเพลง La Mer
ตำรวจตระเวนชายแดน ใช้ทำนองเพลง Danny Boy
ย่าเหล
ดอกต้อยติ่ง
ผู้ดี
ในงานสาธารณประโยชน์ด้านอื่น ท่านผู้หญิงมณีรัตน์เป็นต้นคิดและเป็นหนึ่งในกลุ่มผู้ริเริ่มผู้มีบทบาทสำคัญที่สุดในการสร้างสวนหลวง ร.9 ขึ้นเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม พ.ศ. 2530
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. ไม่ปรากฏ –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
แหล่งข้อมูลอื่น

http://www.lib.nu.ac.th/tipitaka/tape_m.asp เก็บถาวร 2007-06-18 ที่ เวย์แบ็กแมชชีน
http://www.rspg.org/cooking/thanpuyingkit/mnrkitchen.htm
| ด ค กนางสนองพระโอษฐ์และนางพระกำนัล |
| --- | --- |
สมเด็จพระนางเจ้ารำไพพรรณี พระบรมราชินี:  คุณหญิงเนื่อง  บุรีนวราษฐ์  หม่อมหลวงคลอง  ไชยันต์  คุณสดมภ์  บุนนาค  คุณหญิงสน  อภิบาลราชไมตรี  หม่อมหลวงเรี่ยม  อิศรเสนา  คุณวรันดับ  ฉัตรกุล ณ อยุธยา  หม่อมกอบแก้ว  อาภากร ณ อยุธยา  หม่อมราชวงศ์พันธุ์ทิพย์ บริพัตร  หม่อมหลวงบัว กิติยากร  ท่านผู้หญิงโพยม เสนีณรงค์ฤทธิ์  ท่านผู้หญิงดุษฎีมาลา มาลากุล ณ อยุธยา  หม่อมพร้อยสุพิณ วรวรรณ ณ อยุธยา  คุณประยงค์ สุขุม 
สมเด็จพระนางเจ้าสิริกิติ์  พระบรมราชินีนาถ:  ท่านผู้หญิงสุประภาดา เกษมสันต์  ท่านผู้หญิงมณีรัตน์  บุนนาค·  ท่านผู้หญิงนราวดี ชัยเฉนียน  หม่อมราชวงศ์ดัชรีรัช รัชนี  ท่านผู้หญิงฉัตรสุดา  วงศ์ทองศรี  ท่านผู้หญิงเกนหลง สนิทวงศ์ ณ อยุธยา  ท่านผู้หญิงกุณฑี ไกรฤกษ์  ท่านผู้หญิงกรัณฑ์ สนิทวงศ์ ณ อยุธยา  ท่านผู้หญิงเพ็ญศรี วัชโรทัย  ท่านผู้หญิงจรุงจิตต์ ทีขะระ  ท่านผู้หญิงฉัตรแก้ว นันทาภิวัฒน์  ท่านผู้หญิงจีริกัญญา โชติกเสถียร  ท่านผู้หญิงถวิกา สารสิน  ท่านผู้หญิงพรรณวดี  จุฑารัตนกุล  ท่านผู้หญิงภรณี มหานนท์  ท่านผู้หญิงมนัสนิตย์  วณิกกุล  ท่านผู้หญิงวิยะฎา กฤดากร ณ อยุธยา  ท่านผู้หญิงลดาวัลย์ สมันตรัฐ  ท่านผู้หญิงอรนุช อิศรางกูร ณ อยุธยา  ท่านผู้หญิงทัดสมัย เศวตเศรณี  ท่านผู้หญิงสุวรี เทพาคำ  ท่านผู้หญิงสมสุข ศรีวิสารวาจา  ท่านผู้หญิงสุภรภ์เพ็ญ หลวงเทพนิมิต  ท่านผู้หญิงมณฑินี มงคลนาวิน  คุณหญิงทองทิพ รัตนะรัต  คุณหญิงเปรมจิตต์ จามรจันทร์  คุณหญิงสทนา โสณกุล ณ อยุธยา  คุณหญิงบุษยา  ไกรฤกษ์  คุณหญิงสุชาดา ขำเกษม  คุณหญิงผะอบทิพย ศาตะมาน  จีรนันทน์  ลัดพลี
ไชโย

สำหรับความหมายอื่น ดูที่ ไชโย (แก้ความกำกวม)
ไชโย เป็นคำอุทานในภาษาไทยที่ใช้แสดงความยินดี ดีใจ หรือเห็นพ้องต้องกัน คล้ายกับคำว่า "ฮูเร" หรือ "โฮเร" ในภาษาอังกฤษ เป็นคำพ้องความหมายกับคำว่า ชโย ซึ่งมักใช้ในบทกวี
คำว่า 'ไชโย' ในความหมายสมัยใหม่นั้นเริ่มต้นโดยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) ซึ่งทรงได้รับแรงบันดาลใจมาจากคำที่คล้ายคลึงกันซึ่งนักแสดงชาวอินเดียใช้ในระหว่างการแสดงรามายณะ การบันทึกการใช้คำนี้ครั้งแรกอย่างเป็นทางการเกิดขึ้นเมื่อวันที่ 28 มกราคม 2457 ในสมัยรัชกาลที่ 6 เมื่อพระองค์เสด็จไปนมัสการซากเจดีย์ ซึ่งเชื่อกันว่าเป็นสถานที่ที่สมเด็จพระนเรศวรมหาราชทรงทำยุทธหัตถีกับพระมหาอุปราชา (ปัจจุบันคือ อนุสรณ์ดอนเจดีย์ จังหวัดสุพรรณบุรี) เมื่อเหล่ากองเสือป่าของพระองค์ไม่ตอบสนองต่อเสียงตอบรับ โห่-ฮิ้ว พระบาทสมเด็จพระมงกุฎเกล้าเจ้าอยู่หัว จึงทรงพระกรุณาโปรดเกล้าฯ ให้พวกเขาเปล่งเสียง "โย" ตอบรับเมื่อได้ยินเสียงร้อง "ไช" จึงเป็นที่มาของคำว่า "ไชโย" ที่เปล่งออกมาสามครั้งซ้อนคล้ายกับคำว่า "hip hip hooray" ในภาษาอังกฤษ ต่อมา การใช้คำว่า 'ไชโย' ได้แพร่หลายออกไป และกลายเป็นคำที่คนทั่วไปนิยมใช้กัน
สมเด็จพระเจ้าบรมวงศ์เธอ กรมพระยาดำรงราชานุภาพได้กล่าวไว้ในสาส์นสมเด็จฉบับวันที่ 2 กุมภาพันธ์ 2481 ว่าคำว่า "ไชโย" นั้นเป็นคำเก่าที่พบได้ในบทพระราชนิพนธ์เรื่องรามเกียรติ์ พระราชนิพนธ์ในรัชกาลที่ 2 (พ.ศ. 2352-2367) แต่ก็ค่อย ๆ หายไปจากการใช้งานทั่วไปในช่วงเวลานั้น
คริส เซบิน

| คริส เซบิน |
| --- | --- |

ชื่อเกิด: Joshua Harter
เกิด:  (1982-02-04) กุมภาพันธ์ 4, 1982 (42 ปี) Pinckney, Michigan, U.S.
ประวัติมวยปล้ำอาชีพ
ชื่อบนสังเวียน: Chris Sabin Josh Green
ส่วนสูง: 5 ฟุต 10 นิ้ว (178 เซนติเมตร)
น้ำหนัก: 205 ปอนด์ (93 กิโลกรัม)
มาจาก: Detroit, Michigan, U.S.
ฝึกหัดโดย: Scott D'Amore Nate Mattson Bobo Brown
เปิดตัว: 2000
โจชัว ฮาร์เตอร์ (เกิดเมื่อวันที่ 4 กุมภาพันธ์ 1982) หรือที่รู้จักกันดีในชื่อบนสังเวียนว่า คริส เซบิน เป็นนักมวยปล้ำอาชีพชาวอเมริกัน เขาเซ็นสัญญากับ WWE ในฐานะหนึ่งในแชมเปี้ยนแท็กทีม WWE
หลังจากได้รับการฝึกสอนจากสก็อตต์ ดามอร์ เซบินได้เปิดตัวในปี 2000 สำหรับ Border City Wrestling และเริ่มแข่งขันกับรายการอิสระอื่นๆ มากมายอย่างรวดเร็ว ในปี 2003 เซบินเข้าร่วม NWA Total Nonstop Action (TNA) และคว้าแชมป์ TNA X Division ได้อย่างรวดเร็ว ซึ่งต่อมาเขาได้รวมเข้ากับ WWA International Cruiserweight Championship ตลอดช่วงไม่กี่ปีต่อมา เซบินแข่งขันใน X Division ของ TNA เป็นหลัก จนกระทั่งก่อตั้ง Motor City Machine Guns กับอเล็กซ์ เชลลีย์ในช่วงกลางปี ​​2007 ซาบินคว้าแชมป์รวมทั้งหมด 14 สมัยในขณะที่อยู่กับ TNA รวมถึงครองตำแหน่งแชมป์โลกเฮฟวี่เวทของ TNA ครองตำแหน่งแชมป์ TNA X Division 10 สมัย ซึ่งเป็นสถิติสูงสุด และครองตำแหน่งแชมป์โลกแท็กทีมของ TNA 3 สมัยร่วมกับเชลลีย์ นอกจากนี้ ซาบินยังเป็นที่รู้จักจากการปรากฏตัวกับ New Japan Pro-Wrestling ซึ่งเขาเป็นแชมป์แท็กทีมรุ่นจูเนียร์เฮฟวี่เวท IWGP 1 สมัย และแชมป์แท็กทีมรุ่น Strong Openweight 1 สมัย และ Ring of Honor (ROH) ซึ่งเขาเป็นแชมป์แท็กทีมรุ่น ROH 1 สมัย
แหล่งข้อมูลอื่น

TNA Profile ที่ เวย์แบ็กแมชชีน (เก็บถาวร ตุลาคม 16, 2014)
Joshua Harter ที่อินเทอร์เน็ตมูวีเดตาเบส
วาทิน ปิ่นเฉลียว

| วาทิน ปิ่นเฉลียว |
| --- | --- |
เกิด: 5 เมษายน พ.ศ. 2473
เสียชีวิต: 4 ตุลาคม พ.ศ. 2558 (85 ปี)
นามปากกา: ต่วย
อาชีพ: สถาปนิก นักเขียน นักเขียนการ์ตูน
วาทิน ปิ่นเฉลียว หรือ ต่วย บรรณาธิการบริหารของ ต่วย’ตูน นิตยสารพ็อกเกตบุ๊กรายปักษ์ที่วางจำหน่ายตั้งแต่ พ.ศ. 2514 เป็นผู้บัญญัติคำว่า "แฟนานุแฟน"
วาทิน ปิ่นเฉลียว เกิดเมื่อวันที่ 5 เมษายน พ.ศ. 2473  เป็นบุตรคนกลางของนายวิวัธน์ และนางพวง ปิ่นเฉลียว มี่พี่สาวชื่อ มาลัย มีพี่ชายคือ พันตำรวจเอก(พิเศษ)ปกรณ์ ปิ่นเฉลียว (ทิฆัมพร หยาดเมฆา)  มีน้องสาวชื่อ จินตนา ปิ่นเฉลียว (จินตวีร์ วิวัธน์)  จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย เคยทำงานเป็นสถาปนิกควบคุมงานก่อสร้างเขื่อนยันฮี เริ่มเข้าสู่วงการหนังสือตั้งแต่สมัยที่ยังเป็นนิสิตชั้นปีที่ 1 ด้วยการวาดรูปการ์ตูนในหนังสือฟุตบอลประเพณีจุฬาฯ-ธรรมศาสตร์ หลังจากนั้นไปเขียนภาพประกอบเรื่องให้ "นิตยสารสยามสมัย"  และวาดการ์ตูนให้กับ "นิตยสารชาวกรุง" วาทินมีบุตรสองคนคือ ดล ปิ่นเฉลียว และดาว ปิ่นเฉลียว
ต่วย'ตูน

เมื่อ พ.ศ. 2509 วาทิน ปิ่นเฉลียว และ ประเสริฐ พิจารณ์โสภณ นักเขียนจากนิตยสารชาวกรุง ร่วมกันตั้งสำนักพิมพ์ชื่อ "สำนักพิมพ์ประเสริฐ-วาทิน" และรวบรวมการ์ตูนที่วาทินวาดในนิตยสารชาวกรุง รวมเล่มเป็นพ็อกเกตบุ๊กในชื่อ "รวมการ์ตูนของต่วย" พิมพ์ออกมาขายเป็นชุด ต่อมาจึงพิมพ์เรื่องสั้น โดยขอต้นฉบับจากบรรดานักเขียนอาวุโส และเพื่อน ๆ พี่ ๆ ที่เป็นนักเขียนในสมัยนั้น เช่น หม่อมราชวงศ์คึกฤทธิ์ ปราโมช, รัตนะ ยาวะประภาษ, นพพร บุญยฤทธิ์, วสิษฐ เดชกุญชร รวมกับการ์ตูนของวาทิน ออกเป็นนิตยสารรายสะดวก ใช้ชื่อว่า "รวมการ์ตูนต่วยและเรื่องขำขันจากชาวกรุง"
ต่อมามีคนท้วงติงว่า ชื่อหนังสือยาวเกินไปเรียกยากจำยาก จึงตัดชื่อหนังสือเหลือ ต่วย’ตูน  และเริ่มพิมพ์เป็นรายเดือนฉบับแรกเมื่อเดือนกันยายน พ.ศ. 2514 และพิมพ์ ต่วย’ตูน พิเศษ เป็นนิตยสารรายเดือน  มีเนื้อหาเกี่ยวเกร็ดประวัติศาสตร์ เรื่องน่ารู้ เรื่องลึกลับ เรื่องแปลกและเรื่องผี ฉบับแรกเมื่อเดือนมีนาคม พ.ศ. 2517
งานเขียนในต่วย’ตูน ค่อนข้างหลากหลาย ประกอบด้วยนักเขียนจากหลายวิชาชีพ ทั้งแพทย์ ครู วิศวกร ทหาร ตำรวจ นักการเมือง ข้าราชการ
เวิร์ดเน็ต

เวิร์ดเน็ต (WordNet) เป็นฐานข้อมูลคำศัพท์ขนาดใหญ่ ในเวิร์ดเน็ต คำศัพท์จะจัดเป็นกลุ่ม คำพ้องความหมายที่เรียกว่า synset และอธิบายคำจำกัดความง่าย ๆ และความสัมพันธ์กับกลุ่มคำพ้องความหมายอื่น ๆ เป้าหมายของเวิร์ดเน็ตคือการสร้างการผสมผสานระหว่างพจนานุกรมและอรรถาภิธาน ที่ใช้งานง่าย และเพื่อสนับสนุนการวิเคราะห์เอกสารอัตโนมัติและการประยุกต์ใช้สำหรับปัญญาประดิษฐ์ ฐานข้อมูลและซอฟต์แวร์เวิร์ดเน็ตได้รับการเผยแพร่ภายใต้สัญญาอนุญาต BSD และสามารถดาวน์โหลดและใช้งานได้ฟรี หรือดูฐานข้อมูลออนไลน์ได้
เวิร์ดเน็ตดำเนินการโดยสถาบันประชานศาสตร์ของมหาวิทยาลัยพรินซ์ตันภายใต้การนำของนักจิตวิทยา และ ศาสตราจารย์ จอร์จ เอ. มิลเลอร์ การพัฒนาเริ่มขึ้นใน ปี 1985 ด้วยการสนับสนุน 3 ล้านเหรียญสหรัฐจากหน่วยงานรัฐบาลของสหรัฐอเมริกาโดยมุ่งเน้นไปที่การแปลด้วยเครื่องเป็นหลัก
เวิร์ดเน็ตเริ่มแรกจัดทำเฉพาะภาษาอังกฤษ ปัจจุบันมีมากกว่า 200 ภาษา
วิทิต มันตาภรณ์

| ศาสตราจารย์กิตติคุณ วิทิต มันตาภรณ์ ม> ป.ช., ม.ว.ม., จ.ภ. |
| --- | --- |

เกิด: 22 พฤศจิกายน พ.ศ. 2495 (71 ปี) ประเทศไทย
การศึกษา: มหาวิทยาลัยออกซฟอร์ด, Free University of Brussels
อาชีพ: อาจารย์ นักกฎหมาย
ศาสตราจารย์กิตติคุณ วิทิต มันตาภรณ์ KBE (22 พฤศจิกายน พ.ศ. 2495 – ปัจจุบัน) เป็นนักกฎหมายชาวไทย ผู้เชี่ยวชาญกฎหมายระหว่างประเทศโดยเฉพาะเรื่องสิทธิมนุษยชน ศาสตราจารย์กิตติคุณคณะนิติศาสตร์ จุฬาลงกรณ์มหาวิทยาลัย และศาสตราภิชานของจุฬาลงกรณ์มหาวิทยาลัย และเป็นคนที่สองในประวัติศาสตร์ไทยที่ได้รับพระราชทานเครื่องราชอิสริยาภรณ์อันวิเศษยิ่งแห่งจักรวรรดิอังกฤษ
ประวัติ

ศาสตราจารย์กิตติคุณ วิทิตเกิดเมื่อวันที่ 22 พฤศจิกายน พ.ศ. 2495 เป็นบุตรคนกลางในบรรดาบุตรธิดา 3 คนของนิรมล โทณวณิก และศาสตราจารย์นายแพทย์ สมาน มันตาภรณ์ บิดาแห่งศัลยกรรมทรวงอกของประเทศไทย
การศึกษา

ศาสตราจารย์กิตติคุณ วิทิตเริ่มเรียนชั้นประถมศึกษาที่วชิราวุธวิทยาลัยจนถึงชั้นประถมศึกษาปีที่ 4 แล้วย้ายไปเรียนต่อที่ประเทศอังกฤษ จบชั้นประถมศึกษาจากโรงเรียน Akeley Wood และมัธยมศึกษาจาก Malvern College โดยเลือกสอบในวิชาภาษาฝรั่งเศส ละติน และประวัติศาสตร์ จบการศึกษาระดับปริญญาตรีด้านกฎหมาย Bachelor of Arts (B.A. in Law) (Hons.) พ.ศ. 2517 (ค.ศ. 1974); ปริญญาตรีสาขานิติศาสตร์ Bachelor of Civil Law (B.C.L) พ.ศ. 2518 (ค.ศ. 1975) และปริญญาโท (M.A.) (Oxon) พ.ศ. 2522 (ค.ศ. 1979) มหาวิทยาลัยออกซฟอร์ด สหราชอาณาจักร ได้รับทุนการศึกษาไปศึกษาเพิ่มเติมเกี่ยวกับกฎหมายยุโรป (Licence Speciale en droit europeen) ที่ Université Libre de Bruxelles (Free University of Brussels) ประเทศเบลเยียม ในพ.ศ. 2521 (ค.ศ. 1978) นอกจากนั้นยังสำเร็จการศึกษาเทียบเท่าเนติบัณฑิต (Barrister-at-Law) ที่สำนักมิดเดิ้ลเทมเปิ้ล (The Middle Temple) กรุงลอนดอน ประเทศอังกฤษ ในพ.ศ. 2520 (ค.ศ. 1977) อีกด้วย
ในปี พ.ศ. 2529 – 2530 (ค.ศ. 1986 – 1987) เป็นผู้ได้รับทุนจากมหาวิทยาลัยแห่งสหประชาชาติ (United Nations University Fellow) ที่มหาวิทยาลัยออกซฟอร์ด สหราชอาณาจักร
งานเขียน

The Core Human Rights Treaties and Thailand (2016) [กำลังจะตีพิมพ์], สำนักพิมพ์ Brill Nijhoff (ISBN 9789004326668)
Unity in Connectivity?: Evolving Human Rights Mechanisms in the Asean Region (Nijhoff Law Specials) (2013), สำนักพิมพ์ Martinus Nijhoff
ACJ Report on Human Rights, Sexual Orientation and Gender Identity (2010), สภาที่ปรึกษานักนิติศาสตร์ของเวทีคณะกรรมการสิทธิมนุษยชนแห่งชาติของเอเชียแปซิฟิก (Advisory Council of Jurists of the Asia Pacific Forum of National Human Rights Institutions)
A Commentary on the United Nations Convention on the Rights of the Child, Article 34: Sexual Exploitation and Sexual Abuse of Children (2007), สำนักพิมพ์ Martinus Nijhoff
"Human Rights Monitoring in the Asia Pacific Region" ในหนังสือ International Human Rights Monitoring Mechanisms: Essays in Honour of Jakob Th. Möller (2001), สำนักพิมพ์ Martinus Nijhoff (กองบรรณาธิการ: Gudmundur Alfredsson, Jonas Grimheden, Bertrand G. Ramcharan)
Mass Media Laws and Regulations in Thailand (1998), สำนักพิมพ์ Asian Media Information and Communication Centre
Extraterritorial Criminal Laws Against Child Sexual Exploitation (1998), สำนักพิมพ์ UNICEF
Roads to Democracy: Human Rights and Democratic Development in Thailand (1994), สำนักพิมพ์ International Centre for Human Rights and Democratic Development (เขียนร่วมกับ Charles Taylor)
The Status of Refugees in Asia (1992), สำนักพิมพ์ Oxford University Press
รางวัลและเกียรติยศ

พ.ศ. 2558 - กิตติบัตรศาสตราจารย์กิตติคุณ ประจำปีการศึกษา 2557 คณะนิติศาสตร์ จุฬาลงกรณ์มหาวิทยาลัย
พ.ศ. 2558 - ประกาศเกียรติคุณศาสตราภิชาน จุฬาลงกรณ์มหาวิทยาลัย ประจำปี 2557
พ.ศ. 2552 - รางวัลเกียรติยศ "ผู้อุทิศตนเพื่อสิทธิมนุษยชน” ประจำปี 2552 จากคณะกรรมการสิทธิมนุษยชนแห่งชาติ
พ.ศ. 2551 - อาจารย์ดีเด่นแห่งชาติ สาขาสังคมศาสตร์ ประจำปี 2550 จากที่ประชุมประธานสภาอาจารย์มหาวิทยาลัยแห่งประเทศไทย (ปอมท.)
พ.ศ. 2550 - รางวัลทูตพิทักษ์สิทธิเด็กแห่งปี สาขานักวิชาการ ประจำปี 2550 จากเครือข่ายคณะทำงานด้านเด็ก
พ.ศ. 2547 - ได้รับรางวัลจากองค์การศึกษา วิทยาศาสตร์ และวัฒนธรรมแห่งสหประชาชาติ ด้านการศึกษาสิทธิมนุษยชน (UNESCO Prize for Human Rights Education/Bilbao Prize for the Promotion of a Culture of Human Rights) ซึ่งเป็นรางวัลที่มอบให้กับผู้ที่ส่งเสริมการสอนและการเผยแพร่ความรู้ทางด้านสิทธิมนุษยชน
พ.ศ. 2546 - รางวัลบุคคลดีเด่นของชาติ สาขาพัฒนาสังคม (ด้านกฎหมาย) ประจำพุทธศักราช 2546 จากสำนักงานเสริมสร้างเอกลักษณ์ของชาติ
พ.ศ. 2543 - อาจารย์ดีเด่นระดับมหาวิทยาลัย สาขาสังคมศาสตร์ ปีการเงิน 2543 จากจุฬาลงกรณ์มหาวิทยาลัย
พ.ศ. 2539 - บุคลากรดีเด่น ประเภทความสามารถทางวิชาการ ปี 2539 จากสำนักบริหารทรัพยากรมนุษย์ จุฬาลงกรณ์มหาวิทยาลัย
พ.ศ. 2537 - ได้รับเชิดชูเกียรติเป็นนักวิจัยดีเด่นแห่งชาติ สาขานิติศาสตร์ จากสำนักงานคณะกรรมการวิจัยแห่งชาติ (วช.)
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2544 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2547 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2561 -  เครื่องราชอิสริยาภรณ์จักรวรรดิบริติช ชั้นทุติยาภรณ์ (ฝ่ายพลเรือน) (KBE)
FPU หน่วยพยัคฆ์พิทักษ์ข้ามโลก

| FPU หน่วยพยัคฆ์พิทักษ์ข้ามโลก |
| --- | --- |


อักษรจีนตัวย่อ: 维和防暴队
ความหมายตามตัวอักษร: หน่วยปราบจลาจลรักษาสันติภาพ
 
กำกับ: ทัท ชู ลี
เขียนบท: Li Hui, Wu Mengzhang, แคร์รี่ แอนน์
อำนวยการสร้าง: หลิว เหว่ยเฉียง Liu Xuewu
นักแสดงนำ:   หวง จิงหยู  หวัง อีปั๋ว  จง ฉู่ซี 
กำกับภาพ: เหยือน-แมน ฟังก์
บริษัทผู้สร้าง: แวนด้า ฟิล์ม  
ผู้จัดจำหน่าย: แวนด้า ฟิล์ม เซี่ยงไฮ้ เต๋า เพียวเพียว ฟิล์ม
วันฉาย:   1 พฤษภาคม ค.ศ. 2024 (2024-05-01) (จีน)  6 มิถุนายน ค.ศ. 2024 (2024-06-06) (ไทย) 
ความยาว: 101 นาที
ประเทศ: จีน
ภาษา: จีนกลาง
หน่วยพยัคฆ์พิทักษ์ข้ามโลก เป็นภาพยนตร์แอคชั่นจีนปี พ.ศ. 2567 ที่สร้างจากเหตุการณ์จริงของหน่วยตำรวจรักษาสันติภาพจีนเมื่อพวกเขาถูกส่งไปปฏิบัติหน้าที่ในต่างประเทศ กำกับโดยผู้กำกับชาวฮ่องกง ทัท ชู ลี และผลิตโดย หลิว เหว่ยเฉียง ภาพยนตร์เรื่องนี้นำแสดงโดย หวง จิงหยู, หวัง อีปั๋ว และ จง ฉู่ซี
เนื้อเรื่องย่อ

ภาพยนตร์เรื่องนี้เป็นภาพยนตร์เชิงพาณิชย์เรื่องแรกที่มีธีมเกี่ยวกับการรักษาสันติภาพในต่างประเทศ โดยเน้นไปที่ช่วงเวลาแห่งชีวิตและความตายของตำรวจรักษาสันติภาพของจีน หน่วยปราบจลาจลประกอบด้วยเจ้าหน้าที่ ยู ไวดอง (รับบทโดย หวง จิงหยู), หยาง เจิน (รับบทโดย หวัง อีปั๋ว) และ ติง ฮุย (รับบทโดย จง ฉู่ซี) ซึ่งถูกส่งไปปฏิบัติภารกิจในต่างประเทศตามคำขอของสหประชาชาติ พวกเขาแบกรับภารกิจอันยิ่งใหญ่และเดินทางไปยังต่างประเทศเพื่อปฏิบัติภารกิจรักษาสันติภาพในพื้นที่ภารกิจที่เกิดสงคราม พวกเขาจะต้องเผชิญกับอันตรายต่างๆ เช่น การโจมตีของผู้ก่อการร้าย การจลาจลด้วยอาวุธ และกลุ่มอันธพาลที่คุ้มคลั่ง และการปฏิบัติภารกิจรักษาสันติภาพไม่สามารถที่จะล่าช้าออกไปอีกได้
นักแสดง

หวง จิงหยู รับบทเป็น ยู ไวดอง
หวัง อีปั๋ว รับบทเป็น หยาง เจิน
จง ฉู่ซี รับบทเป็น ติง ฮุย
กู่ เจียเฉิง รับบทเป็น เจียงซี อาวหยาง
จ้าว ฮัวอาฮวา รับบทเป็น ดู ยี่ฟาน
การผลิต

การถ่ายทำเริ่มต้นที่เป่ยไห่ มณฑลกวางสี ตั้งแต่วันที่ 27 กุมภาพันธ์ พ.ศ. 2564 จนถึงเดือนพฤษภาคม พ.ศ. 2564 ในวันที่ 13 สิงหาคมของปีเดียวกัน เว็บไซต์ซินล่างเวย์ปั๋วอย่างเป็นทางการของภาพยนตร์เรื่องนี้ได้โพสต์ประกาศยุติความร่วมมือทั้งหมดกับ จาง เจ๋อฮั่น เนื่องจากนักแสดงมีส่วนเกี่ยวข้องกับความขัดแย้งเกี่ยวกับภาพถ่ายที่ถ่ายไว้หลายปีก่อนในญี่ปุ่น ณ สถานที่ใกล้กับศาลเจ้ายาสุกุนิและศาลเจ้าโนกิ ซึ่งเป็นศาลเจ้าให้เกียรติเจ้าหน้าที่ทหารของจักรพรรดิญี่ปุ่นที่รุกรานจีน เนื่องจากเหตุการณ์นี้ ภาพยนตร์เรื่องนี้จึงใช้เวลาสามปีในการแทนที่และถ่ายทำใหม่ และตัดฉากที่เกี่ยวข้องกับนักแสดงคนดังกล่าวออกไป
การฉาย

ภาพยนตร์เรื่องนี้ฉายในประเทศไทยเมื่อวันที่ 6 มิถุนายน พ.ศ. 2567 จัดจำหน่ายโดย มูฟวี่ ก็อปปี้ไรท์ ไทยแลนด์
แหล่งข้อมูลอื่น

FPU หน่วยพยัคฆ์พิทักษ์ข้ามโลก ที่อินเทอร์เน็ตมูวีเดตาเบส
การวิเคราะห์หน่วยคำ

สำหรับความหมายอื่น ดูที่ การวิเคราะห์ทางสัณฐานวิทยา
การวิเคราะห์หน่วยคำ หรือ การวิเคราะห์ทางสัณฐานวิทยา (morphological analysis) คือการวิเคราะห์ข้อมูลข้อความภาษาธรรมชาติ (ประโยค) ที่ไม่มีคำอธิบายประกอบข้อมูลทางไวยากรณ์ โดยอิงจากข้อมูล เช่น ไวยากรณ์ ของภาษาเป้าหมายและ ข้อมูลชนิดของคำ แล้วแบ่งเป็น หน่วยคำ (ซึ่งเป็นหน่วยเล็กที่สุดที่มีความหมายในภาษา) และการระบุชนิดของคำสำหรับแต่ละหน่วยคำ
เรื่องนี้เป็นหนึ่งในหัวข้อหลักในด้านการประมวลภาษาธรรมชาติ มีการใช้งานกว้างขวาง เช่นใน การแปลด้วยเครื่อง และ ระบบแปลงคันจิในแป้นพิมพ์ภาษาญี่ปุ่น
มีการวิเคราะห์อาจอิงตามไวยากรณ์ ซึ่งมีการศึกษาด้านภาษาศาสตร์เป็นหลัก จากมุมมองด้านภาษาศาสตร์โดยเฉพาะ นอกจากนี้ก็อาจวิเคราะห์โดยให้ความสำคัญกับความง่ายในการใช้งานบนคอมพิวเตอร์
ตัวอย่าง

ต่อไปนี้เป็นตัวอย่างของการใช้เครื่องมือทำการวิเคราะห์หน่วยคำของประโยคภาษาญี่ปุ่น "お待ちしております" (โอมาจิชิเตะโอริมาสึ) โดยใช้โปรแกรม ChaSen
| สายอักขระ | การอ่าน | รูปเดิม | ชนิดของคำ | ชนิดของการผัน | รูปแบบการผัน |
| --- | --- | --- | --- | --- | --- |
| お待ち | オマチ | お持ち | 名詞-サ変接続 |  |  |
| し | シ | し | 動詞-自立 | サ変・スル | 連用形 |
| て | テ | て | 助詞-接続助詞 |  |  |
| おり | オリ | おり | 動詞-非自立 | 五段・ラ行 | 連用形 |
| ます | マス | ます | 助動詞 | 特殊・マス | 基本形 |
| 。 | 。 | 。 | 記号-句点 |  |  |
Castilleja

| Castilleja |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Tracheophyta
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Orobanchaceae
เผ่าย่อย:: Castillejinae
สกุล:: Castilleja Mutis ex L.f.

ชนิด
 มากกว่า 200 สปีชีส์
ชื่อพ้อง
 Euchroma Nutt.  Gentrya Breedlove & Heckard
Castilleja เป็นสกุลของพืชในวงศ์ดอกดิน สามารถพบได้ในโลกใหม่ และมีสปีชีส์เพียงไม่กี่สปีชีส์ที่พบได้ในเอเชียเหนือจนถึงคาบสมุทรโคลาทางตะวันตกเฉียงเหนือของสหพันธรัฐรัสเซีย ชื่อสามัญในภาษาอังกฤษคือ "Indian paintbrush", "Paintbrush", "Owl's-Clover", "Prairie-fire" เป็นต้น Castilleja (กัสติเยฆา) เป็นที่รู้จักกันในเรื่องทำให้ทุ่งหญ้ากลายเป็นสีแดงด้วยช่อดอกของพวกมัน จัดอยู่ในวงศ์ Orobanchaceae (ตามการจัดเรียงพืชในลำดับ Lamiales ใหม่ครั้งใหญ่ซึ่งเริ่มในปี 2544 แหล่งอ้างอิงที่ไม่ตามการจัดประเภทใหม่นี้ อาจกำหนดพืชสกุลนี้ไว้ในวงศ์ Scrophulariaceae) เป็นพืชกึ่งเบียนอาศัยการดูดน้ำและแร่ธาตุจากรากของหญ้าและฟอร์บ (Forb) ชื่อของสกุลตั้งขึ้นเพื่อเป็นเกียรติให้กับนักพฤกษศาสตร์ชาวสเปน โดมิงโก กัสติเยโฆ (Domingo Castillejo)
นิเวศวิทยา

ชนิดพันธุ์ของ Castilleja ถูกกินโดยหนอนผีเสื้อ (อันดับเลพิดอปเทรา) บางชนิด ได้แก่ ผีเสื้อกลางคืนชนิด Schinia cupes (ได้รับการบันทึกไว้ว่ากินชนิดพันธุ์ C. exserta) และ Schinia pulchripennis (ซึ่งกินเฉพาะชนิด C. exserta) และผีเสื้อลายจุด checkerspot เช่น ชนิดในสกุล Euphydryas
การใช้ประโยชน์

ดอกสามารถกินได้และถูกใช้โดยชนพื้นเมืองอเมริกันหลายเผ่า เป็นเครื่องปรุงกับผักใบเขียวอื่น ๆ ในปริมาณที่พอเหมาะ พืชสกุลนี้มีแนวโน้มที่จะดูดซับและรวบรวมซีลีเนียมไว้ในเนื้อเยื่อจากดินที่พวกมันเติบโต และอาจเป็นพิษมากหากกินราก หรือส่วนที่เป็นสีเขียวของพืช ดินที่มีความเป็นด่างสูงจะเพิ่มระดับซีลีเนียมในพืช พืชเหล่านี้มีประโยชน์ต่อสุขภาพเช่นเดียวกับการบริโภคกระเทียมหากรับประทานเพียงเฉพาะดอกในปริมาณเล็กน้อยที่พอเหมาะ
ชนเผ่าโอจิบเว ใช้พืชสกุลนี้ทำเป็นน้ำยาสระผมเพื่อทำให้ผมมันวาวและขึ้นทรง และใช้รักษาโรคไขข้อรูมาติสซั่ม ปริมาณซีลีเนียมสูงของพืชสกุลนี้ได้รับการอ้างถึงว่าเป็นปัจจัยของผลที่เกิดขึ้นดังกล่าว
สัญลักษณ์

Castilleja linariifolia เป็นดอกไม้ประจำรัฐไวโอมิง
ดูเพิ่ม

Tomie dePaola (1988). The Legend of the Indian Paintbrush. Scholastic Books. ISBN 0-590-44706-8.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Castilleja
"Native Plant Information Network". เก็บจากแหล่งเดิมเมื่อ 2013-08-20. สืบค้นเมื่อ 2021-02-03. – รายการชนิดพันธุ์ของสกุล Castilleja
"Jepson Manual". – คำอธิบายอนุกรมวิธานของสกุล Castilleja
| --- | --- |
การแยกแยะหน่วยอนุกรมวิธาน:  Wikidata: Q311122  Wikispecies: Castilleja  EoL: 38306  EPPO: 1CSLG  FNA: 105833  FoC: 105833  GBIF: 3170565  GRIN: 2162  iNaturalist: 49340  IPNI: 325881-2  IRMNG: 1010255  ITIS: 33049  NBN: NHMSYS0000456971  NCBI: 46036  Plantarium: 44578  PLANTS: CASTI2  POWO: urn:lsid:ipni.org:names:325881-2  Tropicos: 40002521  VASCAN: 959
รายชื่อโรงเรียนในจังหวัดบุรีรัมย์

หน้านี้รวบรวมรายชื่อโรงเรียนในจังหวัดบุรีรัมย์ โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง